NaiveNeuron/SloPal huggingface dataset:
I. Mikloš, poslanec: (2006-08-03):
Čo sa týka toho pomeru, o ktorom hovoríte, že ho chcete zmeniť, ten pomer medzi tými, ktorí zarábajú menej, ako je priemerná mzda a viac ako je priemerná mzda, ten pomer zmeníte ľahko, pretože to číslo, čo tam máte napísané, je nesprávne, nie je to 70 percent alebo 62 percent. Ale chcem vám povedať, že to je naozaj normálne rozdelenie, vysvetlila to aj pani ministerka, ono je, samozrejme, rôzne v rôznych krajinách, ale ono nehovorí o miere chudoby. Vy zvyknete, a to sa veľmi často mylne interpretuje aj v médiách, hovoriť o rozdelení príjmov, o príjmových rozdieloch ako ekvivalente chudoby, a to je nezmysel. To hovorí o tom, aké sú rozdiely medzi príjmami, konkrétne to ukazovateľ je, koľko ľudí má menej ako 60 percent medián. Chcem vás upozorniť, že na Slovensku to nie je horšie ako priemer Európskej únie, a ak by platilo to, že čím je toto číslo nižšie, tým je menšia miera chudoby, potom by to znamenalo, že v Bulharsku je menšia chudoba ako vo Veľkej Británii, a dokonca by to znamenalo, že v Severnej Kórei je menšia chudoba ako vo Veľkej Británii alebo ako aj na Slovensku. Čiže, keď hovoríme o veciach, mali by sme poznať ich obsah a potom je tá diskusia korektná a vecná. Problém je ale v tom, že to, čo máte napísané v programovom vyhlásení, a to, čo aj tu v týchto vystúpeniach viacerí z vás predvádzajú, svedčí o tom, že ten obsah nepoznáte, preto my kritizujeme to, čo považujeme za nekompetentné a kritizujeme to preto, že táto nekompetentnosť nie je len vaša vec, ale je vecou všetkých občanov Slovenskej republiky, pretože v konečnom dôsledku za túto vašu nekompetentnosť budú platiť oni.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 141, za 67, proti 17, zdržalo sa 57. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz prosím určeného spravodajcu z výboru pre pôdohospodárstvo a životné prostredie poslanca Pavelku, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, tlač 1697, bod 82 schváleného programu. Pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 1697.)
B. Bugár, podpredseda NR SR: (2002-07-02):
(Hlasovanie.) Prítomných 108 poslancov, za návrh hlasovalo 98, zdržalo sa 7, nehlasovali 3. Konštatujem, že body 1 až 3 zo spoločnej správy boli prijaté. S. Bartoš, poslanec: V rozprave neodzneli žiadne návrhy a keďže som poverený právomocami podľa § 79 ods. 5 rokovacieho poriadku, odporúčam hlasovať o postúpení návrhu do tretieho čítania.
Danko, Andrej, podpredseda NR SR (2024-09-11):
Ďakujem. S reakciou poslankyňa Gažovičová.
Danko, Andrej, podpredseda NR SR (2024-04-23):
Ďakujem. Na vystúpenie pána poslanca žiadna faktická, pokračujeme v rozprave. Poslanec Hajko.
Kazda, Radovan, poslanec NR SR (2021-05-12):
Ďakujem. V mene štyroch poslaneckých klubov – OĽANO, SME RODINA, SaS a ZA ĽUDÍ – navrhujem hlasovať o bode 496, ide o novelu zákona o podpore obnoviteľných zdrojov energie, zajtra o jedenástej hodine. Ďakujem.
Baláž, Vladimír, poslanec NR SR (2013-03-27):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru a Výboru Národnej rady Slovenskej republiky pre zdravotníctvo. Ďalej aby za gestorský určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
M. Číž, podpredseda NR SR: (2007-02-06):
Teraz dávam slovo spoločnému spravodajcovi z výboru pre hospodársku politiku pánovi poslancovi Miroslavovi Kotianovi, aby informoval Národnú radu o výsledku rokovania výborov o tomto  návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Hrnčiar, Andrej, podpredseda NR SR (2017-04-07):
Budeme hlasovať o návrhu prednesenom spoločným spravodajcom, prezentujme sa a hlasujme. (Hlasovanie.) Prítomných 128, za 57, proti 68, zdržali sa 2, nehlasoval 1. (Potlesk.) Konštatujem, že Národná rada nevyslovila nedôveru členovi vlády Slovenskej republiky Jánovi Richterovi, poverenému riadením ministerstva práce, sociálnych vecí a rodiny. Vážené panie poslankyne, vážení páni poslanci, o 9.00 hod. pokračujeme v prerušenom rokovaní 14. schôdze Národnej rady Slovenskej republiky, máme ešte päť, mám taký dojem, že päť bodov, takže budeme pokračovať až do vyčerpania týchto piatich bodov a ukončíme 14. schôdzu záverečným hlasovaním po prerokovaní všetkých bodov. (Rokovanie 15. schôdze NR SR sa skončilo o 8.14 hodine.) (Po skončení 15. schôdze NR SR a po prestávke pokračovalo rokovanie 14. schôdze NR SR.)
Číž, Miroslav, podpredseda NR SR (2015-01-29):
Pán poslanec Brocka.
Zmajkovičová, Renáta, podpredsedníčka NR SR (2014-02-07):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Mičovský, jeden, uzatváram možnosť prihlásiť sa do rozpravy. Nech sa páči, pán poslanec Mičovský.
Borguľa, Martin, poslanec NR SR (2021-05-03):
Ďakujem za slovo. Slovenské hospodárstvo má hrubý domáci produkt plus-mínus 100 mld. eur, keď to predelíte 365 dňami, tak dostanete sumu 275 mil. plus-mínus. Kebyže zavrieme ekonomiku na úplný, plný lockdown, tak denná škoda je 275 mil. eur. Keďže sme testovali, zavrieť sme nemuseli. Toto polmiliardové testovanie sa nám vrátilo za dva dni a myslím, že to je perfektná návratnosť, naozaj perfektná. (Potlesk.) Pán Tomáš, chcem tým len povedať toľko, že vy jednoducho odmietate pracovať s faktami. Keď Mečiar mal pracovnú metódu lož, tak vaša pracovná metóda je demagógia, ja mám pocit, že už vy v Metrickom ústave v Paríži budete ako jednotka demagógie, jeden tomáš. Nemožné dosiahnuť, môže človek dosiahnuť 0,99 Tomáša, ale aj to len v laboratórnych podmienkach. Keď rozprávate o tom, že strana SME RODINA, a to je ďalší príklad vašej demagógie, zarezala 13. dôchodky, tak vám chcem povedať, že 10 rokov ste mali možnosť prijať 13. dôchodky, 10 rokov ste to neurobili, na záver ste ich prijali (potlesk), na záver ste ich prijali, ale zabudli ste, že na ne treba vyčleniť aj peniaze. Napriek tomu, napriek tomu, že na to neboli vyčlenené peniaze, napriek tomu, že prišla pandémia, s tým spojená, ekonomická, hospodárska kríza, tak my sme tie peniaze našli a dôchodcom sme tie 13. dôchodky vyplatili v nevídanej výške a ideme ďalej, lebo sme neskončili, chceme vládnuť ďalšie tri roky, preto tu dneska schvaľujeme programové vyhlásenie vlády. Ja vám garantujem, že my svoje svoje sľuby na rozdiel od tých vašich dodržíme a nemusíme k tomu používať demagógiu. Ďakujem. (Potlesk.)
Dostál, Ondrej, poslanec NR SR (2023-12-13):
Pán poslanec Krátky, veľmi dobré vystúpenie. Je škoda len, že tu nebola prítomná pani poslankyňa Vaľová a dúfam, že si to vypočuje aspoň zo záznamu, lebo ona veľmi často argumentuje tým, že, aké, ak, lebo hovorím o tom, pán poslanec Krátky, keby ste tu boli, pani poslankyňa, tak by ste vedeli, že reagujem na to, čo hovoril pán poslanec Krátky. (Potlesk.) Pán poslanec Krátky hovoril o tom, aký má význam II. pilier, ktorý je tu neustále spochybňovaný zo strany vlád SMER-u aj zo strany poslancov SMER-u. Veď sa prihláste do rozpravy, pani poslankyňa, ak máte potrebu, potrebu rozprávať. Lebo on, on to hovoril, ako keby to hovoril vám, lebo reagoval v podstate na to, čo aj vy ste hovorili o II. pilieri. Vy tu hovoríte, že II. pilier aký je slabý, aký je nevýnosný, pritom väčšina problémov II. piliera je spôsobená vašou politikou, vašimi zásahmi do II. piliera, znižovaním príspevku, ktorý si sporitelia odvádzajú do II. piliera, obmedzovaním možností, možnosti podnikania v II. pilieri, menením podmienok, za ktorých sa investuje v II. pilieri a vyháňaním sporiteľov z II. piliera naspäť do I. piliera. Tak jasné, keď sa to takto všetko spraví, tak potom ani tie výnosy, tie výnosy nie sú dostatočné. Teraz idete spraviť niečo podobné. Teraz idete opäť znížiť príspevky do II. piliera. Keď sa tu o pár rokov budeme baviť, tak budete hovoriť, že no ale pozrite sa, aký je ten I. pilier oveľa výnosnejší ako, ako II. pilier, ako sa viac ľuďom oplatí. Ale veď presne o tom to je, že dlhodobá udržateľnosť. Veď II. pilier rieši problém udržateľnosti dôchodkového systému, ktorý je najzásadnejšou vecou z hľadiska celej dlhodobej udržateľnosti verejných financií, čo je náš najväčší problém ohľadom verejných... (Prerušenie vystúpenia časomerom.)
B. Bugár, podpredseda NR SR: (2004-09-23):
A teraz budeme pokračovať odpoveďami členov vlády na otázky poslancov podľa vyžrebovaného poradia. Prvá otázka bola položená podpredsedovi vlády Slovenskej republiky a ministrovi financií Ivanovi Miklošovi od pána poslanca Petra Oremusa: „Žiadam vysvetlenie k nariadeniu vlády, ktoré bolo priložené k zákonu o rozpočtovom určení výnosu dane z príjmov územnej samosprávy. Prečo bol pre VÚC NSK pre rok 2005 – 2007 ponížený koeficient prepočtu z pôvodne uvedeného 0,977 na 0,9604, čo v prípade NSK predstavuje čiastku viac ako 20 mil. Sk? U iných samosprávnych krajov došlo k navýšeniu.“ Pán podpredseda vlády, nech sa páči.
I. Šaško, poslanec: (2009-05-20):
„Národná rada Slovenskej republiky po prerokovaní uvedeného návrhu skupiny poslancov Národnej rady Slovenskej republiky podľa čl. 88 ods. 1 a 2 Ústavy Slovenskej republiky vyslovuje nedôveru členovi vlády Slovenskej republiky Igorovi Štefanovovi, poverenému riadením Ministerstva výstavba a regionálneho rozvoja Slovenskej republiky.“ Dajte, prosím, hlasovať.
J. Slota, poslanec: (2008-09-04):
Chápem, že po dvoch letných mesiacoch vám už chýba lesk televíznych kamier, no mali by ste si rozmyslieť, kde a akým spôsobom sa chcete pred nimi predvádzať. Lebo ja si už myslím, že pomaličky, keď doma otvorím dvere na chladničke, že na mňa vyskočí Lipšic. To je niečo neskutočné. Ten ksicht proste všade vidno. A tie jeho blúznenia počúvať, no, to je niečo príšerné. Toto vaše divadlo môžete ako ochotník hrať na ulici, ale nie v zákonodarnom zbore. Ak máte záujem nebodaj účinkovať pravidelne pred kamerami, odporúčam vám osloviť televízie, kde by ste sa mohli realizovať ako ďalšia celebrita a určite budete úspešne konkurovať hrdinom ako Banán alebo Pipina. (Smiech a potlesk.) Nechápem, ako môžete byť tak skalopevne presvedčený, že ešte stále zaujímate tento národ. Myslím, že deň čo deň trpíte, alebo tŕpnete, aby nevyšiel ďalší prieskum dôveryhodnosti politikom, lebo vaše preferencie padajú ako jedličky po Vianociach. Čo nevidieť, snáď dosiahnu aj bod mrazu. Dúfam, že občania po vašom dnešnom divadle pochopia, že dôverovať vašim vyjadreniam by bolo nanajvýš zbytočné. Vaše arogantné a afektované vyjadrovanie lezie na nervy nielen jednoduchým ľuďom, ale predovšetkým odbornej právnickej verejnosti, ktorá má za sebou nejakú prax na rozdiel od vás. Vy sa predovšetkým držte svojej veľkej hereckej budúcnosti. Ja vám prajem veľa úspechov na doskách, ktoré vám prináležia a kde by ste boli určite úspešný. Záverom by som chcel jednoznačne vyhlásiť, že Slovenská národná strana podrží pána ministra Harabina, pretože si ho ako odborníka a aj ako človeka váži. Ďakujem pekne. (Potlesk.)
Suja, Miroslav, poslanec NR SR (2021-05-12):
Pán poslanec Šefčík, vy ste, ako by som to povedal, jednoduchý, jednoduchý, áno. A robíte tú špinavú prácu ako jednoduchý človek zato, že vám Igor Matovič dáva ešte jeden plat, čo je tu verejným tajomstvom, všade sa to hovorí po chodbách, že vyvolení poslanci od Matoviča dostávajú ešte jeden plat, aby robili zo seba, ak nie sú, aby robili zo seba jednoduchých ľudí. (Ruch v sále. Zaznievanie gongu.) Viete, my si tu môžme hovoriť podľa vás, čo chceme, na to máme právo, a na druhej strane poviete, ale mali by ste byť za to stíhaní, čo tu poviete. Ale vy máte amnéziu pamäti! Váš predseda povedal, že chce byť ako NSDAP, že chce mať 2,5 milióna členov, že to jeho vzor, pán Šefčík! Tam už je trošku iné, že? Vy v tej jednoduchosti v tej hlavičke alebo ako by som, nechcem vás nejak sa dotknúť, však aj jednoduchých ľudí máme medzi sebou, ale vy by ste mohol robiť kráľa. Kráľa! Viete, vy hovoríte, že ste proti korupcii a neviem čo, ale váš štátny tajomník má 20 MOM-iek a zarába 500-tisíc euro mesačne! Ale vo vašej jednoduchosti to nechcete vidieť alebo neviete to vidieť, nedokážete to pochopiť, 500-tisíc euro mesačne zarába na MOM-kách váš štátny tajomník. Preto vám vadí takýto zákon, pán poslanec Šefčík. Preto sa tu snažíte že roky ho pripravovať ako veľkí odborníci. Ale ak ho budú robiť ľudia ako vy a Jožko Pročko, takíto jednoduchí, jednoduchí ľudia, tak ten zákon bude bezzubý alebo tu vôbec nebude. A to, ak som urazil jednoduchých ľudí, tak týmto sa im ospravedlňujem. Ale fakt, vy im môžte robiť kráľa.
Švejna, Ivan, poslanec NR SR (2014-12-04):
Vážené poslankyne, poslanci, vážená predsedajúca, dovoľte, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu. Predkladám informáciu k návrhu zákona. Návrh spĺňa všetky náležitosti. Súčasťou je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré sú pre mňa určené podľa § 73 zákona, odporúčam, aby sa Národná rada v rozprave uzniesla na tom, že návrh prerokuje v druhom čítaní. Navrhujem, aby výbory, výbor pre financie a rozpočet a ústavnoprávny výbor, prerokovali uvedený zákon. Za gestorský výbor navrhujem výbor pre financie a rozpočet. Pani predsedajúca, prosím, otvorte rozpravu.
Janiš, Stanislav, poslanec NR SR (2011-02-02):
Pán predseda, dajte hlasovať o bode 41 spoločnej správy s odporúčaním výboru neschváliť ho.
Blanár, Juraj, podpredseda NR SR (2023-02-01):
Ďakujem. Otváram rozpravu a udeľujem vám slovo, pretože ste jediný, ktorý ste sa písomne prihlásili ako poverený člen za poslanecký klub strany SaS. Nech sa páči, máte slovo. Po vystúpení pána predsedu dám možnosť prihlásiť sa ústne do rozpravy. Nech sa páči.
P. Paška, predseda NR SR: (2006-09-05):
(Hlasovanie.) 141 prítomných, za 140, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Poprosím o druhé hlasovanie, pán spravodajca.
Rafaj, Rafael, poslanec NR SR (2011-04-01):
Milé, ale falošné. Milé v tom, že sa snažíte istou idealistickou, rozprávkovou, čiže nereálnou, z reálneho života vytrhnutého kontextu, vnímať spolunažívanie dvoch etník, ktoré sú poznačené značnou historickou traumou. Pán poslanec z KDH, takýto prejav by som ocenil po tom, keby sa predstavitelia Maďarskej republiky ospravedlnili Slovákom za historické traumy a krivdy v minulosti napáchané. Potom by sme možno mohli urobiť akúsi hrubú čiaru za minulosťou a mohli by sme pristúpiť aj k takýmto kazateľným rečiam. Ale spomínali ste diferenciu, prísnosť zákona, čo keď niekomu chýba 0,2 % pod kvórum? No ale nebolo vám ľúto rovnako tak dôchodcov, ktorým možno pre výpočet dôchodku chýbalo pár dní odpracovaných alebo týždňov a uplatnila sa rovnako prísnosť zákona? Alebo vám nechýba tiež pri tejto odkázanej skupine, podľa mňa určite viac odkázanej ako príslušníci menšín k tomu, že pár centov ich možno delilo od vyplatenia rôzneho stropu vianočného dôchodku? Keď už chcete byť spravodliví, tak buďme spravodliví všade a za všetkých okolností a nielen vo vzťahu k etnickým menšinám. Máme tu iné spoločenské menšiny, voči ktorým sa správame veľmi zle.
Kondrót, Maroš, poslanec NR SR (2011-09-13):
Ďakujem pekne, pán predseda... (Prerušenie vystúpenia predsedajúcim.)
Paška, Pavol, predseda NR SR (2013-10-28):
Ďakujem pekne. Vyhlasujem rozpravu za skončenú. Pán navrhovateľ, chcete zaujať? Nech sa páči.
Zelník, Štefan, poslanec NR SR (2017-12-21):
Ďakujem pekne za slovo. Ja musím namietať. Povedali ste, pán kolega, že je to na úkor najhoršie zarábajúcich. Nie je to pravda. Systém vymeriavacieho základu je nasledovný: 4 % platí zamestnanec, tých sa to netýka, 10 % platí zamestnávateľ. A je to naozaj nesystémové riešenie, aby sa cez neplatenie do zdravotných odvodov, aby sa zvyšovala mzda. Musia byť iné riešenia. Či to je zrušenie, alebo zníženie iného daňového základu. Ale aj to zdravotníctvo predsa potrebuje pracovať s nejakým objemom. A to, že my povieme, že tak teraz nebudete platiť do zdravotnej poisťovne a vy budete mať, to nie je systémové, to nie je správne riešenie. Áno, súhlasím s tým, že zákony by sa mali prijímať s nejakým konsenzom, alebo teda tí ľudia, o ktorých sa jedná, mali by o tom vedieť. Ale pán minister, chcem iba oznámiť, že dneska pán minister potvrdil na zdravotnom výbore, že práve túto vec so zamestnávateľmi, ktorých sa táto odpočítateľná odvodová položka týka, s nimi prerokoval a nemali k tomu nejaké výhrady. Čiže naozaj tá podmienka, ktorú namieta aj pán prezident, predsa bola splnená, že s dotknutými subjektami sa o tom rokovalo. A čo sa týka pána Dzurindu a pána Mikloša, no, prepáčte, títo ľudia urobili nie výpredaj, rozdali republiku, zničili ekonomiku tejto krajiny. Takže hovoriť o tom, že akí boli fantastickí. Veď dokonca Východoslovenské železiarne predali za menej, ako kúpili jeden klub futbalový v Taliansku jedného hráča. Za 70 mil. a dneska to predávajú za miliardu a pol. Tak to teda bol obchod! A vy ešte poviete, že Dzurinda... (Prerušenie vystúpenia časomerom.)
Kotleba, Marian, poslanec NR SR (2020-04-23):
Vážený pán, vážený pán minister, trošku som to vaše vystúpenie vnímal ako keby vyprovokované tou faktickou poznámkou kolegu Blahu, ale musíme si priznať, že kolega Blaha trafil klinček po hlavičke, keď citoval Matoviča o tom, že Spojené štáty a NATO vraždili v Líbyi, veď vy sám ste na poslednom rokovaní výboru pre obranu a bezpečnosť povedali, že len vďaka unikátnym vojenským spôsobilostiam Spojených štátov mohol byť vykonaný úspešný útok na Líbyu. Takže myslím, že to bola pravda a jednoducho tí zavraždení ľudia nemôžu byť považovaní ako, ako dôkaz unikátnych spôsobilostí, ale ako dôkaz vojnového besnenia. Ďakujem pekne.
R. Madej, poslanec: (2007-09-04):
Boli ste to, pán poslanec, aj vy, ktorí ste dopustili za minulých Dzurindových vlád, aby sa sprivatizovala staroba, aby sa sprivatizovalo zdravie ľudí, aby povznikali dôchodkové správcovské spoločnosti, aby povznikali a do istej miery profitovali na verejných peniazoch súkromné zdravotné poisťovne. Boli ste to vy, pán poslanec, ktorý ste tiež dopustili za minulých Dzurindových vlád, aby sa odnímali protiústavne ľuďom invalidné dôchodky, aby sa znižovali príjmy sociálne slabých ľudí a mnohé, mnohé ďalšie opatrenia. V kontexte aj týchto vašich činov z minulosti sa mi zdá, že v žiadnom prípade nemáte nárok a možno ani dôvod na to, aby ste takto svojím spôsobom aj neúctivo vystupovali. Ďakujem pekne. (Potlesk.)
Pellegrini, Peter, predseda NR SR (2015-03-10):
Ďakujem veľmi pekne. Prosím, pán poslanec, aby ste zaujali miesto v rokovacej sále. Zároveň želám pánovi poslancovi veľa úspechov v práci v Národnej rade a v jej výboroch v nasledujúcom období. Teraz poprosím pána predsedu vlády, aby vystúpil. (Bod: Vystúpenie predsedu vlády Slovenskej republiky .)
Bugár, Béla, podpredseda NR SR (2019-06-27):
Tretiu otázku položil pán poslanec Klus pani ministerke kultúry Ľubici Laššákovej, ktorú zastupuje pani ministerka Saková. Otázka znie: „Vážená pani ministerka, inštitúciám ako Národnej galérii či bratislavskej Kunsthalle boli skresané rozpočty na, dá sa povedať, likvidačnú úroveň. Čo vás viedlo k takémuto rozhodnutiu a sú podľa vás aktuálne rozpočty dostačujúce?“ Nech sa páči, pani ministerka.
Érsek, Árpád, poslanec NR SR (2014-03-18):
Ďakujem za slovo. Dovoľte, aby som doplnil, a moja reakcia bude o tom, že ak to vyzerá aj u nás, musíme si dávať na to pozor a záleží mi na tom z dôvodu, keď včera pani europoslankyňa Beňová-Flašíková povedala, že bolo platné referendum, čiže vôľa ľudu, treba ho rešpektovať. Vážená Národná rada, ak bolo platné referendum na Slovensku – taká malá vec ohľadom obce Tešedíkovo, Pered –, a treba ho rešpektovať. Keď už ideme týmto smerom, tak by si vláda mala uvedomiť, že aj to bolo jedno platné referendum, ktoré doma nevieme spraviť tak, ako by malo byť. Ďakujem.
Saková, Denisa, ministerka vnútra SR (2018-05-17):
Viete, pani poslankyňa, myslím si, že každý má nejaké fotografie s ľuďmi, s ktorými sa odfotil, a možno nie úplne ich spôsob života korešpondoval so životom, ktorý máme my. A netreba na základe toho hodnotiť prácu toho daného človeka. A v skutočnosti, pokiaľ máte nejaké podozrenie spáchania trestného činu policajta, určite máte plné právo na to, aby ste podali trestné oznámenie. Ďakujem.
Vašečka, Richard, poslanec NR SR (2022-05-05):
Ďakujem, pán predseda. V rozprave nikto nevystúpil. Pristúpime teda k hlasovaniu o návrhoch, ktoré sú uvedené v spoločnej správe. Gestorský výbor odporúča o návrhoch pod bodmi 1 až 20 hlasovať spoločne a schváliť ich. Pán predseda, prosím, dajte o tom hlasovať.
Grendel, Gábor, podpredseda NR SR (2022-10-26):
Ďakujeme za informáciu. Prerušujem rokovanie o tomto bode programu a prerušujem aj rokovanie schôdze do sedemnástej hodiny, kedy budeme pokračovať termínovaným bodom pána poslanca Cmoreja. (Prerušenie rokovania o 15.29 hodine.) (Pokračovanie rokovania o 17.00 hodine.)
Grendel, Gábor, podpredseda NR SR (2021-11-11):
Môžme ísť ďalej tým pádom.
Suja, Miroslav, poslanec NR SR (2021-07-23):
Ďakujem za slovo. No, ťažko sa na toto reaguje, veľmi ťažko, vážení kolegovia. Musíte uznať sami, že toto bola perla. Pán poslanec Kazda, no, skúste ísť vonku presvedčiť voličov teraz, tak ako ste snažil presvedčiť sa nás. Viete, lebo ja neviem, ako by som na vás zareagoval, tak rozmýšľam, prečo nejdete medzi tých ľudí a neinformujete ich o vašej podpore tohto zákona, nepresviedčate ich, aký je dobrý. Bojíte sa, že by vám neverili? Ani sa im nečudujem. Vy len tak rozmýšľate, lebo vy tu hovoríte a kritizoval ste povinné celoplošné testovanie, čiže chválil ste celoplošné testovanie, že my sme ho kritizovali, že aká to je dobrá vec. Pán poslanec Kazda, vy ste taký moták. Vy ste počul vášho predsedu Sulíka, ktorý to kritizoval takisto, vašu kolegyňu Cigánikovú, ktorá to kritizovala takisto, o týchto nepresných testoch, a vy tu hovoríte presne opačne. Vy ste taký klenot v tej SaS-ke. Vy a Žiak, vy ste topky. Ale čo čakáme, keď niekto tvrdí, že citrusy sú základné potraviny? No, nemusíte nás tu prekvapovať. Ja neviem, či ten imunológ bol od pročkovcov alebo od koho, s ktorým ste vy hovoril, radšej ste ho nemenoval, čo vám tu hovoril, lebo to nevie ešte nikto na svete, aké bude mať následky očkovanie. Nikto, dlhodobé. Ale váš imunológ to povedal. Ja... Poviem jednu vec, ale na vás je aj škoda slov. Váš predseda povedal, že potrebujeme dáta, aby sme sa vedeli správne rozhodnúť a navrhnúť opatrenia. A vy teraz sa tvárite, že my nedávame žiadne riešenia. A keď chceme, aby tie dáta tu sme dostali, tak vy zahlasujete proti. A ste taký úbohý, že radšej odídete zo sály, ako máte počúvať, keď niekto navrhuje riešenia, a potom prídete naspäť a hovoríte, že nedávame žiadne riešenia, pán Kazda. Škoda, že ste odišli.
Valocký, Jozef, poslanec NR SR (2015-10-30):
Vážené kolegyne, kolegovia, vážená pani predsedajúca, keďže už táto schôdza končí, chcel by som povedať len niekoľko viet. Bolo tu množstvo diskusných príspevkov aj množstvo invektív a možno aj mnoho podnetov v rozpravách jednotlivých poslancov, ale nepočul som, v čom vlastne by bol vinný tento minister Viliam Čislák. Lebo sme hovorili, že kauza Forai bola v júli, bol odvolaný alebo odstúpil plán Forai. Niektoré veci, ktoré sme si konzultovali, boli mínus rok staré. A pozorne som počúval napríklad pána poslanca Lipšica, ktorý hovoril, že som podal pozmeňujúci návrh. A môžem úprimne pána poslanca Lipšica ubezpečiť, že keď som dával tento pozmeňovací návrh, tak som chcel zabrániť, aby sa prevod poistného kmeňa platil. Ak máte pravdu vy, nevedel som, že táto, český výraz, obezlička sa môže nájsť, ak je to tak, tak podajte trestné oznámenie, pán poslanec. (Reakcia poslanca z pléna.) No ak je to legálne, viete ale, pán poslanec ak je to legálne, tak potom neobviňujte... (Reakcie z pléna.) No ale... (Reakcie z pléna.) No v poriadku, ale hovorím, ja reagujem na to, keď ste hovorili, že som podal pozmeňovací návrh, ktorým som chcel zabrániť odkúpeniu kmeňa, čiže odpredaniu nejakých poistencov niekomu. Pokiaľ hovoríte, že je to legálne, tak potom nemôžme s tým nič robiť, my sme to nezlegalizovali... (Reakcie z pléna.) Nie. Nie, nie, nie, nie. Pán poslanec Lipšic jasne povedal, že som dal pozmeňujúci návrh, aby sme zabránili predaju... (Prerušenie vystúpenia predsedajúcou.)
Pellegrini, Peter, predseda NR SR (2015-05-05):
Ďakujem. Pán poslanec, nech sa páči, pán spravodajca.
Bugár, Béla, podpredseda NR SR (2016-12-08):
Chcem sa opýtať, ale doplňujúci návrh k správe? Ale uznesenie nebolo schválené, viete, tak preto sa pýtam. No, nech sa páči, ak môžu fungovať samostatne, nech sa páči. Ak môžu fungovať samostatne, nech sa páči, budeme o tom, samozrejme, hlasovať. Takže hlasujeme najprv o prvom.
Pollák, Peter, poslanec NR SR (2020-07-14):
Ďakujem za slovo. Potvrdzujem slová mojej kolegyne, iba doplním, s čím všetkým sme sa stretli na poslaneckom prieskume ešte. Samozrejme, bolo tam, na stole sme mali netransparentné hospodárenie tohto úradu, kedy dodávacia firma, ktorá dodáva softvér pre túto, pre tento úrad, dodala aj akýsi kávovar, čo však je závažnejšie, je, že keď sme vyžiadali zmluvy a dodatky k tejto firme, dodatok bol vytvorený iba pár minút pred tým, než sme do neho mohli nahliadnuť. Komisárka takisto potvrdila, že zamestnáva svojho synovca a takisto, takisto vlastne potvrdila to, že táto pracovná pozícia bola vytvorená na pracovnej pozícii a kto ju obsadil? No, jej synovec. Toto sú len ďalšie nejasnosti, s ktorými vlastne disponujeme. Dnes je nemožné odvolať komisárku, preto žiadam aj plénum o podporu tohto bodu programu. Samozrejme, že smeráci na čele s kolegom Blahom budú pevne držať Tomanovú a nebudú hlasovať za, keďže tie chápadlá sú ich predĺženou rukou, vlastne komisárka je iba predĺženým chápadlom na tomto úrade smerákov. Ďakujem pekne.
Pročko, Jozef, poslanec NR SR (2024-10-02):
Ďakujem. No, Miško Sabo, absolútne s tebou súhlasím, ale dovoľ mi, Miško, vieš, na tom, keď ti niekto povie na faktickú, že aby si holý nebehal, tak budem reagovať. Škoda, Miško, že si nereagoval na Danka, ktorý mi tu vkuse rozprával o tabletkách, ale ja som len dneska povedal to, ani raz si nereagoval na Danka, Miško, keď mne tu Danko nakladal o tabletkách, keď tu rozprával, akí sme psychopati, takže, Miško, ja som len reagoval na to, čo povedal Andrejko o sebe, lebo Andrejko o sebe vyhlásil, že keby ste vedeli, aký som chorý, aké beriem tabletky, tak ja som ľudsky hovoril, aby ho netrafil šľak z toho Huliaka, ktorý ho podrazil, aby ho netrafilo, aby sa nevyvalil tam na tej predsedníckej stoličke ako Huliak hore nohami, takže, Miško, ja som nenarážal som na nich. Vieš, čo mi je ľúto, Mišo, najviac? Že my sme naozaj tú vašu pani poslankyňu všetci obhajovali a obhajujeme, Mišo. Nikto z vás, ani jeden z vás nepovedal, keď tu vpredu Migaľ rozprával o Igorovej žene, že je biela kobyla, Miško, ani slovíčko si nepovedal. Ani jedno slovíčko, keď urážal Migaľ, prečo? Zato, že ste chceli s Migaľom kšeftovať v tomto aj s celým plénom HLAS-u? Takže, Mišo, vieš, pred chvíľou som ťa pochválil, ale trošičku, trošičku naozaj uber z týchto vecí, pretože ja nie som ten, ktorý uráža, bránim sa a ja si nenechám kakať na hlavu, Miško. Takže, ozvem sa, ozvem sa, tak ako ste sa mali vy ozvať pri tom Migaľovi, ako sme sa ozvali my. No a, Mišo Šipoš, vieš, Lacko Kamenický je naozaj absolútna, absolútna nula, to nie je, pozri, teraz vidíš to, vrieska tam, skáče do reči a Andrejko, pozri, Andrejko počúva, vôbec ho neupozorní, takže Lacko tam skáče do reči. On je, on je nula, fakt nula. On je výkonný práporčík Fica a robí to, čo mu Fico povie. A čo mu povedal? Lacko, ideme zachrániť našich oligarchov.
Figeľ, Ján, podpredseda NR SR (2014-02-11):
Páni, stačilo aj časovo. Vyhlasujem rozpravu týmto za skončenú. Vzhľadom na uplynulú dobu, resp. sme po 19. hodine, prerušujem rokovanie o tomto bode programu s tým, že budeme pokračovať zajtra ráno slovom, resp. záverečným stanoviskom pána podpredsedu vlády a potom spravodajcu. Ďakujem pekne. Prajem všetkým pekný, príjemný večer. Dovidenia zajtra. (Prerušenie rokovania o 19.07 hodine.)
Hlina, Alojz, poslanec NR SR (2013-09-03):
Pán predseda, v zásade vy môžte odhlasovať, že vás nezaujíma ako firma, v ktorej pôsobil váš štátny tajomník, zdiera invalidných dôchodcov na východe Slovenska. Môžte. Môžte odhlasovať, že Zem je rovná, ale ergo to ešte neznamená, že to je pravda. (Prerušenie vystúpenia predsedajúcim.)
Cigániková, Jana, poslankyňa NR SR (2016-06-15):
Ďakujem pekne. Martin, aj ja ti ďakujem za vystúpenie, do poslednej bodky s ním súhlasím. Myslím si, že bol na mieste aj ten príhovor priamo tuto ku kolegovi Žarnayovi, lebo tak isto teba aj mňa vyrušila jeho téza o tom, že teda všetkých treba odmeniť rovnako. Myslím si, že sa všetci zhodneme, že áno, učitelia majú nízke platy, treba ich odmeniť, ale ja si teda rovnako myslím, že ich treba určite odmeňovať aj na základe kvality a treba ich prácu hodnotiť. To, čo povedal práve Braňo Gröhling, o tom svedčí. Musíme jednoducho, nieže môžeme, musíme oddeliť kvalitných učiteľov. Jednoducho lepšie odmenený učiteľ sa bude cítiť nejakým spôsobom kvalitnejší už sám od možno, alebo inak vnímaný spoločnosťou ako nejakí flákajúci sa kolegovia. Áno, pán kolega, aj takí sú, si myslím. Naozaj, tie decká jeho budú mať lepšie výsledky, noví začínajúci učitelia sa budú môcť učiť od tých šikovnejších. Ja sa pýtam, ak budú mať všetci rovnaké odmeny, akú budú mať motiváciu tí horší stať sa lepšími. Prečo by to mali robiť? Áno, sú takí, ktorí sú moderní, využívajú moderné metódy, ich deti majú lepšie výsledky, ale dnes sú títo odmeňovaní veľmi podobne, rovnako ako tí nekvalitní učitelia. Takže nebavme sa len o zvyšovaní platov učiteľov, ale určite sa bavme aj o hodnotení kvality ich práce. Myslím si, že je to absolútne na mieste. Ďakujem pekne.
Grendel, Gábor, podpredseda NR SR (2021-06-29):
Teraz pani poslankyňa Drábiková.
Laurenčík, Milan, podpredseda NR SR (2020-07-24):
Pani poslankyňa Monika Kozelová.
Figeľ, Ján, podpredseda NR SR (2013-10-17):
Ďakujem aj ja. Otváram týmto rozpravu, do ktorej som nedostal žiadnu písomnú prihlášku. Teraz sa pýtam, či sa chce niekto hlási ústne. Uzatváram možnosť, je tam jedno meno. Nech sa páči, Daniel Duchoň. Pán kolega, máte slovo.
Kollár, Boris, predseda NR SR (2021-10-26):
Pán poslanec Blaha, budete môcť reagovať potom s faktickou, poprosím vás.
Šimečka, Michal, podpredseda NR SR (2023-12-19):
Ďakujem pekne. Ďalší vystúpi pán poslanec Dostál.
Bugár, Béla, podpredseda NR SR (2010-08-11):
Ďakujem pekne. Otváram rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku do rozpravy. Konštatujem, že nie je to tak. Vyhlasujem rozpravu za skončenú a prerušujem rokovanie o tomto bode programu. Vážené panie poslankyne, páni poslanci, chcem vás informovať, že o prerokovaných bodoch budeme hlasovať o 11.00 hodine. A teraz budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Rámcovou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou, Fínskou republikou, Helénskou republikou a Európskym finančným stabilizačným nástrojom . Návrh vlády je pod tlačou 29. Správu výborov máte v tlači 29a. Návrh vlády odôvodní podpredseda vlády a minister financií Ivan Mikloš.
Kollár, Boris, predseda NR SR (2022-04-27):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní hlasovaním o bode 9 programu, je to druhé čítanie o vládnom návrhu zákona o územnom plánovaní (tlač 830). Prosím spoločnú spravodajkyňu z výboru pre verejnú správu a regionálny rozvoj pani poslankyňu Zitu Pleštinskú, aby uvádzala hlasovanie. Nech sa páči, pani poslankyňa, máte slovo. (Ruch v sále.) Milí kolegovia, prosím, usaďte sa v sále, prestaňte vytvárať diskusné krúžky, poprosím aj pána Galisa, aby nevyrušoval v sále. (Ruch v sále. Smiech predsedajúceho.) Ešte dvakrát a pôjdete von, pán Galis. (Ruch v sále.) Prosím, zaujmite miesto v sále. Poprosím pána predsedu, aby nežartoval. A teraz odovzdávam... (reakcia podpredsedu Laurenčíka), aha, prosím vás pekne, kolegovia, ešte raz si vytiahnite karty, lebo treba reštartovať systém, máme nových kolegov, pre istotu to urobme ešte raz. Ďakujem pekne. A teraz, pani poslankyňa, máte slovo, pani poslankyňa Pleštinská, nech sa páči.
P. Hrušovský, podpredseda NR SR: (2002-05-16):
(Hlasovanie.) Prítomných je 98 poslancov, za 88, zdržalo sa 8, nehlasovali 2. Konštatujem, že návrh sme schválili. Posledný v poradí prerokovaný bod, o ktorom budeme hlasovať , je návrh na vyslovenie súhlasu Národnej rady Slovenskej republiky s ratifikáciou Dohovoru Medzinárodnej organizácie práce o zabezpečení a zdraví v poľnohospodárstve č. 184 z roku 2001, ktorý prerokúvame ako tlač 1527. Nech sa páči, pani poslankyňa Sárközy, spoločná spravodajkyňa.
Blaha, Ľuboš, podpredseda NR SR (2024-01-19):
Pán poslanec Branislav Vančo.
Liba, Peter, poslanec NR SR (2020-07-10):
Ďakujem pekne, pán predsedajúci. Marek, plne s tebou súhlasím, ďakujem za tvoje slová. Som presvedčený, že tento návrh je vyvážený, nič nezakazuje. Naopak, snaží sa pomáhať tehotným mamičkám, aby nemuseli ísť na tento potrat. Ja sám mám štyri deti a odkedy mám deti, vnímam to úplne inou optikou ako predtým, keď som ich nemal. Pevne verím, že tento návrh zákona podporia aj liberálnejšie zmýšľajúci kolegovia a kolegyne, nakoľko, ako som povedal, tento zákon nezakazuje, ale pomáha, snaží sa pomáhať týmto mamičkám. Ak by sa nám podarilo zachrániť čo len jedno dieťa, tak tento zákon má zmysel. Ďakujem.
P. Hrušovský, predseda NR SR: (2005-05-24):
(Hlasovanie.) 133 prítomných, 119 za návrh, 1 proti, 12 sa zdržalo, 1 nehlasoval. Návrh sme schválili. Ďalší návrh.
Krajčí, Marek, poslanec NR SR (2022-06-29):
Ďakujem pekne, pán predseda. V rozprave k návrhu zákona som vystúpil ja a pani poslankyňa Jana Žitňanská. Konkrétne pozmeňujúce návrhy za poslancov som podal ja a pani poslankyňa Jana Žitňanská. V nadväznosti na môj pozmeňujúci návrh som požiadal o vyňatie bodu 27 spoločnej správy na osobitné hlasovanie. Aby sme mohli hlasovať o pozmeňujúcich návrhoch podaných v rozprave dajte, prosím, hlasovať o skrátení lehoty podľa § 83 ods. 4 zákona rokovacieho poriadku.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 99 poslancov, za 55, proti 1, zdržalo sa 41, 2 nehlasovali. Konštatujem, že zákon sme neschválili. Ďalej budeme pokračovať v rokovaní o bode 34, o vládnom návrhu zákona o Ústavnom súde. Ešte predtým, pán poslanec Ďurovčík. (Reakcia z pléna.) Nemôžem vám dať faktickú poznámku počas hlasovania. Takže o slovo sa hlási minister spravodlivosti Gábor Gál. Tým pádom, samozrejme, otvára rozpravu. Nech sa páči. (Pokračovanie rokovania o vládnom návrhu zákona o Ústavnom súde Slovenskej republiky a o zmene a doplnení niektorých zákonov , tlač 1061.)
Bugár, Béla, podpredseda NR SR (2018-09-12):
Takže, vážené panie poslankyne, páni poslanci, chcem vás najprv ešte pred hlasovaním – a potom dám, samozrejme, procedurálne návrhy – informovať o tom, že je tu jeden návrh, aby sme návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 91/2010 Z. z.. o podpore cestovného ruchu (tlač 1108), 45. bod, aby sme začali prerokovávať zajtra po hlasovaní o 17.00 hod. Pardon, dnes. Takže dnes o 17.00 hod., teda po hlasovaní. Je s tým všeobecný súhlas? (Súhlasná reakcia pléna.) Ďakujem pekne. Takže ešte predtým, čo by som pustil procedurálne, chcem privítať na balkóne Klub dôchodcov z obce Szad. Buďte vítaní v Národnej rade! (Potlesk.) Procedurálny návrh, pán poslanec Tomáš, nech sa páči.
Glváč, Martin, podpredseda NR SR (2017-02-07):
Ďakujem. S faktickými poznámkami jeden pán poslanec. Ukončujem možnosť prihlásenia sa. Nech sa páči, pán poslanec Kresák.
Šefčík, Marek, poslanec NR SR (2020-07-10):
Ďakujem všetkým, ktorí zareagovali pozitívne na moje vystúpenie a ďakujem aj za ich doplnenia. A, pán Svrček, my sme zodpovední za jeden návrh a nie za všetky štyri a práve to sme mali na zreteli, aby sme, aby z dielne OĽANO vyšiel taký návrh, aby bol akceptovaný väčšinou, čiže aby vyhovoval väčšine, o to šlo. No a tak ako povedal minule, myslím, Richard Vašečka, tak tá debata tu je desaťročia. To, ako; celospoločenská debata myslím. No a ešte ja veľmi nerád uvádzam nejaké nepravdivé, klamlivé informácie a v svojom príhovore som sa v jednej veci sekol a už mi to napísala tu manželka, že bacha na to, pri dvojčatách vtedy ešte sme dostali to dvojnásobné pôrodné. Potom sa to zmenilo, ale to pôrodné bolo vtedy v korunách 3 100 korún a iba kočiar pre dvojčatá stál 17-tisíc. Čiže to nebolo vyhovujúce, ale aby som to upravil. Potom, teraz je v zákone, myslím, 830 + 75 na, keď sa narodí ďalšie dieťa. Takže upravujem, opravujem a ospravedlňujem sa za túto nepresnosť. Mrzí ma to. Ďakujem.
Kaník, Ľudovít, poslanec NR SR (2014-09-23):
Pán poslanec Blaha, čím viac máte načítané, tým viac to máte v hlave schaosené. Perličkou vášho vystúpenia bolo práve vyťahovanie paragrafu Trestného zákona o propagovaní vojny, z ktorého obviňujete opozíciu. Ale, pán poslanec, nie je propagáciou vojny obhajovanie agresora, obhajovanie a zatajovanie toho, že došlo k útoku na suverénnu krajinu vojskami susedného štátu, a spochybňovanie tejto zjavnej skutočnosti? To je propagácia vojny a vy sám napĺňate paragraf tohto Trestného zákona, ktorý ste vytiahli, a vaši kolegovia včítane premiéra Fica, ktorí bagatelizujú a popierajú, že Rusko zaútočilo na Ukrajinu vojenskou silou. To, čo je problém, všetko ste len zahmlievali, podstata toho problému, ktorý sa snažíte zakryť odbočkami na všetky možné krajiny sveta, je, že Rusko vojenskou silou zmenilo hranice susedného štátu. To je neprípustné. Keď sa s tým zmierime, je koniec mieru a pokoja v Európe, pretože všetky európske hranice sú dané medzinárodnými zmluvami včítane Slovenska. Ohrozujete aj územnú celistvosť týmto Slovenskej republiky. My nerinčíme zbraňami, ale zavádzame sankcie, pretože sankcie sú jediné mierové riešenie, ktoré môže prinútiť agresora k zmene chovania. Keby sme nezavádzali sankcie, tak by zostávali len tie zbrane. A ustupovaním by, žiaľbohu, bolo čoraz bližšie k takémuto riešeniu, viď Putinove slová, že obsadí aj Varšavu, aj Pobaltie a ďalšie krajiny, čo by už naozaj bola tretia svetová vojna. Takže politický realizmus vo vašom podaní je akceptovanie útoku na susednú krajinu a zmenu hraníc prostredníctvom vojenskej sily? To nie je vojenský realizmus, politický rea... (Prerušenie vystúpenia časomerom.)
P. Hrušovský, predseda NR SR: (2005-06-23):
(Hlasovanie.) 141 prítomných, 120 za, 1 proti, 20 sa zdržalo. Návrh sme schválili. Pani poslankyňa Sárközy, bola poverená výborom pre sociálne veci a bývanie, aby Národnej rade predložila hlasovanie o vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov (tlač 1152). Poradové číslo prerokúvaného návrhu zákona je 19. Nech sa páči, pani poslankyňa.
M. Hort, podpredseda NR SR: (2010-03-04):
Pán poslanec Liška bol posledný prihlásený do rozpravy, preto vyhlasujem všeobecnú rozpravu za skončenú. Pán poslanec, chcete reagovať? Pán navrhovateľ nechce, pán spravodajca tiež nie. Prerušujem rokovanie o tomto bode programu. (Potlesk.) Priatelia, dovoľte, aby som vám oznámil, že prerušujem rokovanie Národnej rady Slovenskej republiky, pretože je 19.04 hod. Želám vám všetkým pekný večer a príjemnú noc a chcem vás informovať, že zajtra ráno budeme pokračovať o 9.00 hod. 5 zákonmi, ktoré sú v ingerencii pani ministerky spravodlivosti Viery Petríkovej. (Prerušenie rokovania o 19.06 hodine.)
Laššáková, Jana, podpredsedníčka NR SR (2013-10-15):
Pán minister, nech sa páči, máte slovo, uveďte návrh zákona. (Rokovanie o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 715.)
Laššáková, Jana, podpredsedníčka NR SR (2015-04-17):
Pán poslanec Viskupič.
Lipšic, Daniel, poslanec NR SR (2015-04-23):
Ja len, aby vedeli páni poslanci, na čo tlieskali. Pán poslanec to vystihol v tom závere dobre. Návrh vlády necháva Váhostav v rukách Juraja Širokého. Návrh opozície ho nenecháva v rukách Juraja Širokého. To presne je podstatný rozdiel našich návrhov a pán poslanec to správne povedal a páni poslanci mu správne asi zatlieskali, lebo sa im páči, že podnik bude naďalej v rukách Juraja Širokého. Gratulujem. K tej procesnej stránke prerokovania toho návrhu, je tam iná vec, pán poslanec. My rokujeme na mimoriadnej schôdzi v skrátenom konaní o riešení situácie vo Váhostave. Preto to je v skrátenom konaní. My neriešime v skrátenom konaní, čo by bolo dobré vylepšiť v Obchodnom zákonníku ešte popri tom. A v tejto otázke ste nemali do včera do 13.00 hodiny žiadnu predstavu, lebo premiér ju stále menil. Vy ste nemali ten pozmeňovák ešte a ja vám len pripomeniem slová premiéra spred niekoľkých dní a vám ich odcitujem, aby bolo zrejmé, že v akom úplnom chaose sa nachádza riešenie vlády. Pred pár týždňami premiér povedal: „Čo je kvalifikované na návrhu opozície, že živnostník alebo eseročka alebo obchodná spoločnosť iného typu sa má stať akcionárom danej spoločnosti vo výške pohľadávky, ktorú má? Však to sú úplné nezmysly. Opakujem, na to nepotrebujete ani základné právnické vzdelanie, aby tieto veci ste vedeli.“ Asi nie. No v zásade to, že už platný zákon umožňuje ako všade vo svete kapitalizáciu pohľadávok v konkurze alebo v reštrukturalizácii je jasné. Váš premiér nemal bledomodrý šajn, bledomodrý šajn, ako to bude riešiť, len asi mal šajn, že potrebuje zabezpečiť, aby firmu naďalej ovládal Juraj Široký. A to je rozdiel medzi našimi dvomi návrhmi. Čiže by som možno poslancov vládnej koalície vyzval, aby trošku premýšľali pred tým, než nadšene spustia aplauz.
Danko, Andrej, predseda NR SR (2020-01-21):
Hlavne poprosím v písomnej podobe, pani poslankyňa, a všetkých ostatných poslancov. Pán poslanec Janckulík.
Bugár, Béla, podpredseda NR SR (2019-06-26):
Nech sa páči, prezentujme sa a hlasujme. (Hlasovanie.) Prítomných 140 poslancov, za 117, proti 3, zdržalo sa 19, 1 nehlasoval. (Potlesk.) Konštatujem, že návrh prešiel. Nech sa páči.
Kuffa, Štefan, poslanec NR SR (2012-06-28):
Dobre. Ďakujem.
Kollár, Boris, predseda NR SR (2022-03-15):
S ďalšou faktickou pán poslanec Kočiš.
Viskupič, Marián, poslanec NR SR (2021-05-27):
Ďakujem pekne za slovo. Pán minister, ja len dve krátke poznámky. Ďakujem a veľmi si vážim, že ste jasne a jednoznačne potvrdili, že teda neplánuje ministerstvo financií vôbec zvyšovať DPH, to je veľmi dobrá správa. Myslím pre celé Slovensko. A len jednu vetu teda k zákonu o rozpočtovej zodpovednosti. Áno, strana SaS chce vlastne zafixovať veľkosť štátu na úrovni, ktorú sme dosiahli na konci roku 2019, to znamená po ôsmich rokoch kontinuálneho vládnutia sociálno-demokratickej vlády, teda ktorá má rada silný veľký štát. Čiže my máme za to, že tých 40 % štátu je dosť, a preto to, o tom je daňová brzda, aby sa nezväčšovala veľkosť štátu. A už len posledná veta, a preto to chceme, pretože ak si má politik vybrať medzi tým, či zvýši dane, alebo zníži výdavky, bohužiaľ, celá história ukazuje, že politici si vždy vyberali tú možnosť zvyšovať dane. A to nie je to, čo pomáha krajine, ľuďom, jej konkurencieschopnosti a ďalšiemu vývoju. Ďakujem.
Šedivcová, Viera, poslankyňa NR SR (2014-06-26):
Vážená pani predsedajúca, vážené panie poslankyne, páni poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 1057. V menovanom súvise si dovoľujem predložiť informáciu k návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali v lehote do 4. septembra 2014 a gestorský výbor v lehote do 8. septembra 2014 po prerokovaní návrhu zákona v prvom čítaní. Prosím, pani predsedajúca, otvorte všeobecnú rozpravu.
Viskupič, Marián, poslanec NR SR (2023-05-25):
Ďakujem pekne. No nemôžem reagovať na kolegu Juraja Šeligu, niečo už povedal pán predsedajúci. Verím, že pán predkladateľ povie, lebo to všetko je vyriešené, to, čo sa pýta, tam problém nie je žiadny. Ja chcem len povedať, že prosím, kolegovia, podporte tento zákon, jednoducho toto je, že win-win situácia, keď zaradíme hotovosť do ústavy ako zákonné ľudské právo, nikomu nič neberieme, kto nechce platiť hotovosťou, nemusí. Zároveň tým, čo o to stoja, proste garantujeme jedno základné právo. A chcem ešte raz apelovať, prosím, veď začali sme tou hotovosťou. Je to, je to tá hotovosť je z toho, o čom tento zákon bol, že, prosím, nijak to nezmeňme na, ja neviem, frašku alebo obchodovanie s nejakými teda ďalšími, kto čo by do tej ústavy chcel, to chcem fakt ešte raz apelovať na tie predložené pozmeňujúce návrhy, že menej... niekedy je menej viacej, takže ešte raz prosím aj ja o podporu tohto dobrého návrhu. Ďakujem pekne.
Hrnčiar, Andrej, podpredseda NR SR (2019-10-22):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eduardovi Adamčíkovi.
Ľ. Petrák, poslanec: (2009-02-03):
Aká je dôveryhodnosť návrhov, ak váš partner hovorí, že jediným správnym riešením na hospodársku krízu je znižovanie daní a odvodov? Ja osobne to vnímam, že v čase hospodárskej krízy je to liečenie rakoviny acylpyrínom. Znižovanie sadzieb daní bez fiškálnej neutrality je v čase krízy určite sabotážou, hospodárskou sabotážou. Aká je dôveryhodnosť návrhu znižovania odvodov, ktorý znamená ešte väčší deficit dôchodkového systému, ktorý zaplatia nasledujúce generácie? Aká je teda dôveryhodnosť týchto návrhov z úst tých, ktorí majú plné ústa odmietania zadlžovania budúcich generácií, s čím všetci súhlasíme, a podávajú návrhy, kde sa činy rozchádzajú so slovami? Dostanem sa k otázke dôveryhodnosti partnerov, s ktorými máme sedieť za rokovacím stolom. Sú dôveryhodní tí, ktorí svojimi rozhodnutiami obrali Slovensko o sebestačnosť vo výrobe elektrickej energie svojimi predchádzajúcimi rozhodnutiami? A mohol by som v oblasti energetickej pokračovať veľmi dlho. Sú dôveryhodní tí, ktorí vážne problémy politizujú a namiesto návrhov na riešenie týchto problémov iba politikárčia a snažia sa ukazovať, že oni sú jediní vyvolení. Ja si osobne myslím, že tadiaľto cesta nevedie a plne stojím za tým, čo ste povedali vo svojom vystúpení. (Potlesk.)
Nicholsonová, Lucia, podpredsedníčka NR SR (2016-05-20):
Pani poslankyňa Gaborčáková s reakciou na faktické poznámky.
P. Paška, predseda NR SR: (2009-09-16):
(Hlasovanie.) 133 prítomných, 124 za, 7 sa zdržali, 2 nehlasovali. Návrh sme schválili.
Pellegrini, Peter, predseda NR SR (2024-02-08):
Prezentujme sa a hlasujeme o bode 186 druhého pozmeňujúceho návrhu pána poslanca Galka. (Hlasovanie.) Prítomných 125, za 16, proti 76, zdržalo sa 29, 4 nehlasovali. Tento bod sme neschválili.